گوُنئی آذربایجانین قوُرتوُلوُشوُاوُچوُن ایستیقلال ؤ یا کئچیجی فئدرال سیستم ؟
کئچمیش تجروُبۀ لری نظردۀ آلارساق “مشروُطۀ اینقلابی ؤ اوُنون داوامی اوُلان خیابانی، 21 آذر قیاملاری” فارس شوینیسمی نین یادراددیقی قتل عاملاری تاریخی سندلر اوُلاراق یاد ائدسئک ، صراحت لۀ دئمئک اوُلارکی بوُ گوُنکوُ چاغیمیزدا گوُنئی آذربایجانین بیرتک قوُرتوُلوُشوُ یوُلوُ میللی ایستیقلالدان باشقا بیر یوُلوُ یوُخدوُر، آمما هانسی یوُلدان ؟
بوُنا گوُرۀ دۀ اییرمی ایلدن بئری بوُگوُنۀ قئدرداوام ائدن میللتیمیزین میللی حئرکاتلاریندا سئس لئندیردیکلری حاقلی اوُلاراق هئریوُروُشدۀ آردیجیل دیلۀ گئتیردیکلری شعارلارینا دیققت اتدیکدۀ گوُروُنوُرکی میللتیمیزین میللی شعوُروُندا ایستیقلال دان باشقا آیری بیردوُشوُندوُکلری یوُخدوُر.
فئدرالیسمۀ ایسۀ کئسینلیکلۀ دئمئگ اوُلارکی گوُنئی دۀ هئچ بیررغبت ؤ ایستک گوُروُنموُر، لاکین گوُنوُموزدۀ واراوُلان رئاللیقلاری نظردۀ آلیب دوُشوُنرئک، هـدفیمیزاوُلان ایستیقلالییتۀ چاتماق اوُچوُن خاریجدۀ ؤ داخیلدۀ یاشییان میللتیمیزایلک باشدا چوُخ جیددیتلۀ تشکیلات لانمالی دیرلار ، آردینجا هانسی کئچیجی یوُلؤ ؤاوُیغوُن اوُلان تاکتیکلردن ایستیفادۀ اتمئکلۀ تاریخی مقصدیمیزۀ چاتماق اوُلارسئوالینا ؟ جاوابیمیزی تاپا بیلریک.
بیرباشا میللی ایستیقلال یا کئچیجی فدرال دوُلت ؟
بوُنا گوُرۀ دۀ بیرنئچۀ مسئلۀ نی نظردن کئچیرمئللیک اوُجوملۀ دن: باشدا تئهران فاشیست رژیمی ؤ اوُنون چئورۀ سین احاطۀ اتمیش رنگارنگ پان ایرانیستلرین فارس حاکیمییتی نین آرخاسیندا اوُلدوُقلارین ، باشقا طرفدن اوُرتا دوُغوُدا جریان ائدن ؤ گوُن بۀ گوُن قیزیشماقدا اوُلان حادیثۀ لری نظردن کئچیریب دوُشوُنمئللیک ، بوُنوُدا بیلیریک کی تئهران رژیمی هئرطرفلی آچماز بیرموُقعدۀ قرار توُتوُب ؤ بحرانلار ایچیندۀ ایلیشیب قالدیقی بیر موُقع دۀ دیر، رژیم بوُآچمازدا ایلیشیب قالدیقی حالدا آذربایجان توُرک میللتین هـدف آلیب میللتیمیزۀ قارشی دوُشمانلیقی ، ؤحشیلیگی ؤ فعاللاریمیزی بوُش بهانۀ لرلۀ توُتوُب اوُزوُن موُددتلی حبس لرۀ محکوُم اتمۀسی ایللردن بئری دیر کی داوام اتمئکدۀ دیر.
رژیم آذربایجانین میللی حئرکاتی قارشیسیندا عاجیز قالاراق فعاللاریمیزا قارشی آردیجیل باسغیلاری ؤ توُتوُقلامالاری آرتیرماقلا یئنی بیرقتل عاما زمین یاراتماق اوُچوُن اوُنا بهانۀ لرآختارماقدا دیر، سرسم لئشمیش وحشی رژیمین جینایت لرین بیزؤ بوُتوُن دوُنیا عمومی آبان قیامی قتل عامیندا آچیقجاسینا گوُردوُک ، مینلرلۀ شهید ؤ 10 مین نفردن آرتیق گوُناهسیر اینسانلارین توُتوُقلانماسی ، ایشکنجۀ لرلۀ اوُلدوُروُلوُب آدسیز نیشان سیز زیندانلاردا خبرسیزجئسینۀ أسارتدۀ اوُلدوُقلارینا شاهیدیک کی هئلۀ دۀ توُتوُقلامالار ؤ جینایت لرداوام اتمئکدۀ دیر.
بوُنوُدا بیلیریک کی رژیملۀ موجادیلۀ ائدن تک آذربایجان میللتی دئییر، بئلکۀ آذربایجان میللتی ایلۀ یاناشی عربلر ، بلوُچ لار، قشقای توُرکلری ، توُرکمن لر ؤ بعضی صاف نییتلی صداقتلی ( کوُردلر؟ ) ؤ باشقالاریدا واردیرلار. بوُناگوُرۀ دۀ تأکید لۀ دئمئک لازیم دیرکی بوُ حساس پروسئسدۀ آذربایجان میللی حئرکتچیلری داخیلدۀ ؤ خاریجدۀ یوُزدۀ یوُز تشکیلات لانمالاری ؤ آدی گئدن میللت لرین نیمایندۀ لری ایلۀ ایرتیباط قوُروُب دانیشیقلارا گئتمئیین واختی چوُخدان گئلیب چاتمیشدیر ؤ بئلۀ همریلیگین بوُیوُک اوُنئمی واردیرکی بوُنادا اینسیجاملی تشکیلات لازیم دیر.
سیلاحلی موُبارزۀ یۀ گئلدیکدۀ ، گوُنئی آذربایجان میللتی نین ایستیقلال اوُغروُندا سیلاحلی موُبارزۀ یۀ أل آتماسی نئچۀ اوُنئملی شرط لردن آسیلی دیر، قیساجاسینا بوُشرط لردن باشدا گئلئنی میللتیمیزین گئنیش کوُتلۀ لری کوُنللو اوُلاراق سیلاحلی موبارزییۀ حاضیرلی ؤ آکتیو اوُلمالاری شرط دیر* ایران اوُردوُسوندا خیدمت ائدن آذربایجانلی توُرک عسگر ؤ یوُکسئک روُتبۀ لی افسر ؤ ضابیت لر، کوُنللوُ اوُلاراق صداقتلۀ میللتیمیزین آرخاسیندا دوُروُب ؤ قیامچی فدائیلری سیلاح باخیمیندان تأمین اتمۀ لری لازیم دیر، آذربایجانلی سیلاحالی قوُوۀ لرین بوُتوُن تلاشلاری آذربایجان میللتی نین آزادلیقی ؤ قوُرتوُلوُشو هـدفی ایلۀ اوُلمالی دیر، بوُنادا تشکیلات لازیم دیر.
کئچیجی فئدرالیسم
گوُنئی آذربایجانین اوُزاق ، یاخین چئشیدلی شئهر ؤ کئندلری ؤطنیمیزین تاریخی بوُلگۀ لری دیرلر، قزوین ، زنجان ، همدان ، ساراب ، اردۀ بیل ، آستارا ، موغان ، ماراغا ، مرند ، تبریز ، اوُرمو، سالماس ؤ سایرۀ لر اوُدلار یوُردوُآذربایجان آدلی آنا وطنین آیریلماز شئهر و کئندلری دیرلر.
1ـ گوُنئی آذربایجان اوُچوُن کئچیجی فئدرالیسمۀ گئلدیکدۀ، کئچمیشین آجی تجروُبۀ لری ؤ فارس راسیسمینین حیلۀ کارلیقلارین جیددیتلۀ نظردۀ آلماقلا، ایران دئیلن یئردۀ کئچیجی فئدرال دوُلت یاراندیقی حالدا، فئدرال دوُلتین مرکزی تئهراندا یوُخ، تاریخی سابقۀ سین نظردۀ آلماقلا تبریزاوُلمالی آمما نییۀ تبریز اوُلمالیدیرسئوالینا گئلدیکدۀ ؟
چوُنکی مشروطۀ چاغیندان گوُنوُموُزۀ قئدربوُتوُن کئچمیش حادیثۀ لرین ؤ توُطئۀ لرین آنا مرکزی تئهراندا حاکیم اوُلان فارس فاشیسمی ؤحیلۀ کارلیقلارین مرکزی تئهران اوُلموُشدوُر، بوُاینکار اوُلوُنماز حقیقت لری نظردۀ آلماقلا آذربایجان فئدرال دوُولتی نین باش کئندی تبریزاوُلمالی دیر .
2 ـ بوُنوُدا بیلیریک کی تئهران هئر زاماندا فارس شوینیسمی نین یوُواسی اوُلماقلا ، توُرکلوُکلۀ یاناشی باشقا میللت لرین دۀ بد خواه دوُشمانی ؤ فیتنۀ کارلیقلارین ، توُطئۀ لرین مرکزی تئهران اوُلموُشدوُر، خصوُصی ایلۀ زامان زامان آذربایجانا قارشی دوُشمانچیلیق ؤ آذربایجانلی لارین قتل عام فرمانی تئهراندان صادیراوُلوُنموُشدوُر ؤ بوُگوُندۀ بئلۀ دیر.
3 ـ تبریزتاریخ پروُسئسیندۀ شاهید دفعۀ لرلۀ آذربایجانین پایتختی اوُلماقلا یاناشی، علم ، صنعت ، تیجارت ، اینجۀ صنعت قایناغی ؤ مرکزی اوُلوُب ، ألبتۀ کی گئلۀ جئکدۀ کئچیجی فئدرال دوُولت یاراندیقی حالدا ، یئنۀ دۀ اوُ دوُولتین مرکزی تبریز اوُلمالی دیر، تبریزین پایتخت اوُلماسی نین گوُنئی آذربایجان اوُچوُن بیرچوُخ باشقا اوُنئملی ایمتیازلاریدا وار، بیرینجی جمعییت ؤ نفوذ سایی باخیمیندان ایراندا یاشییان باشقا غیرتوُرک میللتلرلۀ موقایسۀ دۀ آذربایجان نفوُذ سایی باخیمیندان اوُستوُنلوُک تشکیل ائدن توُرک میللتی نین تاریخی شئهری دیر، بوُنا گوُرۀ دۀ بوُتوُن رئاللق لاری نظردۀ آلاراق منطیق حوُکم ائدیرکی کئچیجی فئدرال دوُلتین مرکزی تبریزاوُلسوُن .
4 ـ علاوۀ اولاراق تبریزین یوُزایللربوُیوُنجا شانلی تاریخی وار، حتی قاجاردوُوُروُندۀ ایکینجی پایتخت عنوانی ایلۀ ولیعهد نشین اوُلموُشدوُر، تبریزجغـرافی موُقعینۀ گوُرۀ ، کوُلتوُر ،صنعت ، دیل ، معاریف ؤآوروپایا آچیلان یاخین ایرتیباط لار، گیریش ، چیخیش قاپیسی اوُلموُشدوُر ؤ بوُ گوُندۀ بئلۀ دیر، بوُدا تبریزین اوُنئملی بیر مرکز اوُلدوُقوُنوُن ایثباتی دیر.
5 ـ چارۀ یوُلوُموزتشکیلات لانماقدیر. چوُنکی یاشادیقیمیزبوُگوُنکوُ چوُخ حساس چاغدا کئچمیشین بوُتوُن آجی ؤ اوُزوُجوُ آیریلیقلارتجروُبۀ لرین نظردۀ آلماقلا خودخواهلیقلارا سوُن قوُیوُب داخیلدۀ ؤ خاریجدۀ فعالییت گوُسترن جمعییت لر، اوُجاقلار، میللی مفکوُرۀ لی شخصییت لریمیز بیرآن أوول ایستۀ دیکلری هئرهانسی میللی آذربایجانچی تشکیلات لاردا جیددییت ؤ صمیمییت لۀ جهد گوُستریب کئچمیشدن فرقلی اوُلاراق فعالییت لرۀ باشلامالی دیرلار، خصوُصی ایلۀ آذربایجانین گئنج ؤ باجاریقلی نئسلی بوُتوُن فعالییت لردۀ قاباجیل اوُلمالی دیرلار.
اینسیجاملی تشکیلات لارین یارانماسی هم اوُنئملی همدۀ لازیم ؤ واز کئچیلمز مسئلۀ لریمیزدن بیری دیر، ائلۀ بونا گوُرۀ دۀ بوُیوُک کیچیک گروُپلارین بیر پلاتفرم چئرچیوُۀ سیندۀ تشکیلات لانمالاری اوُنئملی ؤ همدۀ میللی موُجادیلۀ نین گئلۀ جئگی اوُچوُن اعتیبارلی مرکز ؤ تعیین ائدیجی روُلوُ اوُلا بیلر. بوُ بوُیوُک ؤظیفۀ نی اوُلوُملوُ شئکیلدۀ حئییاتا کئچیرمئگ اوُچوُن ایندیدن تشکیلات لانماقین نۀ قئدر جیددی ، أهمییتلی ؤ ضروری اوُلدوُقوُ آچیق آیدین بیر حقیقت دیر، گوُنئی آذربایجان توُرک میللتینین قوُرتوُلوُشوُ ؤ اوُز سرنویشتینۀ حاکیم اوُلماق آرزوُسوُ تشکیلات لانماق یوُلوُندا چالیشان ؤ جاندان ، مالدان کئچن اینسانلار ایستر داخیلدۀ ، ایسترخاریجدۀ فعالییت ائدنلرۀ درین حوُرمت ؤ سایغی لازیم دیر.
6 ـ بوُگوُن بیز ائلۀ بیر چاغدا یاشییریق کی گوُنئی آذربایجان آدی آلتیندا اینسیجام بیرلیگمیزاوُلدوُقوُ حالدا نمایندۀ لریمیز میللتیمیزین حاق سئس لرین دوُنیادا موُجوُد اوُلان بوُتوُن بین الخالق تشکیلات لارا چاتدیرا بیلرلر ؤ همان تشکیلات لارلاعلاقۀ یارادیب دوُنیا دوُولت لرینین قبوُل اتدیکلری ؤ ایمضالادیقلاری قانوُنلارا أساسن، گوُنئی آذربایجان میللتی نین حاق سئسین ائشیدیب ، گئلۀ جئک کئچیجی فدرال سیستمدن موُستقیللیگۀ کئچمئگۀ دۀ زمین یارانا بیلرلر، بوُ اینتقال منطیق ، مسالیمت ؤ دانیشقلار یوُلوُایلۀ قان سیز بلاسیز آوُلا بیلر. یاشاسین آذربایجان ، یاشاسین ایستیقلال
25 / 12 / 2019 ــ غ . ش . آذرخش
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab uig_Arab